
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 25 

13 Φεβρουάριου 2012 


ΝΟΜΟΣ ΥΠ’ ΑΡΙΘΜ. 4043 

Μέτρα για τη βελτίωση των συνθηκών διαβίωσης 
στα καταστήματα κράτησης καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Αρθρο 1 

Απόλυση κρατουμένων υπό τον όρο της ανάκλησης 

1. Κρατούμενοι οι οποίοι, κατά τη δημοσίευση του πα¬ 
ρόντος νόμου, εκτίουν στερητική της ελευθερίας ποινή 
που δεν υπερβαίνει τα πέντε έτη, απολύονται με διάταξη 
του εισαγγελέα πλημμελειοδικών του τόπου έκτισης της 
ποινής, υπό τον όρο της ανάκλησης, χωρίς τη συνδρομή 
των προϋποθέσεων των άρθρων 105 και επόμενα του 
Ποινικού Κώδικα, κατά τις εξής διακρίσεις: α) εάν η ποι¬ 
νή τους έχει διάρκεια μέχρι τρία έτη εφόσον έχουν εκτί- 
σει ή εκτίουν με οποιονδήποτε τρόπο το ένα δέκατο αυ¬ 
τής, β) εάν η ποινή τους έχει διάρκεια μεγαλύτερη των 
τριών και μέχρι πέντε έτη, συμπεριλαμβανομένης και της 
κάθειρξης, εφόσον έχουν εκτίσει ή εκτίουν με οποιον- 
δήποτε τρόπο το ένα πέμπτο αυτής. 

2. Ανήλικοι κρατούμενοι, οι οποίοι κατά τη δημοσίευση 
του παρόντος εκτίουν ποινή περιορισμού σε ειδικό κατά¬ 
στημα κράτησης νέων, απολύονται με διάταξη του ει¬ 
σαγγελέα πλημμελειοδικών του τόπου έκτισης της ποι¬ 
νής, υπό τον όρο της ανάκλησης, χωρίς τη συνδρομή 
των προϋποθέσεων του άρθρου 129 του Ποινικού Κώδι¬ 
κα, κατά τις εξής διακρίσεις: α) εάν η ποινή του περιορι¬ 
σμού έχει διάρκεια μέχρι τρία έτη εφόσον έχουν εκτίσει 
ή εκτίουν με οποιονδήποτε τρόπο το ένα δέκατο αυτής, 
β) εάν έχει διάρκεια μεγαλύτερη των τριών και μέχρι πέ¬ 
ντε έτη εφόσον έχουν εκτίσει ή εκτίουν με οποιονδήπο- 
τε τρόπο το ένα πέμπτο αυτής. 

Στους απολυόμενους μπορούν να επιβληθούν οι υπο¬ 
χρεώσεις που προβλέπονται από την παράγραφο 5 του 
άρθρου 129 του Ποινικού Κώδικα. 

3. Εξαιρούνται από τις ρυθμίσεις των προηγούμε¬ 
νων παραγράφων όσοι έχουν καταδικαστεί για παράβα¬ 
ση: α) του ν. 1608/1950, β) του ν. 1882/1990, γ) του 
ν. 2523/1997, δ) των άρθρων 87 παρ. 5 και 88 του 
ν. 3386/2005 και ε) των άρθρων187, 187Α, 235, 236, 237, 


256, 258, 299, 322, 323Α, 324, 336, 339 παρ. 1 α', β', 
342, 348Α, 349, 351, 351 Α, 390 και 380 παράγραφοι 1β 
και 2 του Ποινικού Κώδικα. 

4. Όσοι απολύονται, κατ’ εφαρμογή των διατάξεων 
των παραγράφων 1 και 2, αν υποπέσουν, μέσα σε πέντε 
έτη από την αποφυλάκισή τους, σε νέα από δόλο αξιό¬ 
ποινη πράξη και καταδικαστούν αμετάκλητα οποτεδήπο¬ 
τε σε ποινή στερητική της ελευθερίας ή περιορισμού με¬ 
γαλύτερη του έτους, εκτίουν αθροιστικά και το υπόλοιπο 
της ποινής για την οποία έχουν απολυθεί υπό όρο. 

5. Στους απολυόμενους, ο εισαγγελέας πλημμελειοδι- 
κών με την ίδια διάταξή του, μπορεί να επιβάλλει: α) την 
υποχρέωσή τους να εμφανίζονται κατά τακτά χρονικά 
διαστήματα στις αστυνομικές αρχές του τόπου όπου δια¬ 
μένουν, β) τη μη απομάκρυνσή τους, χωρίς έγγραφη ά¬ 
δεια του εισαγγελέα πλημμελειοδικών, από τον ως άνω 
τόπο, γ) οποιονδήποτε άλλον όρο από αυτούς που ανα- 
φέρονται στην παράγραφο 3 του άρθρου 100 Π.Κ., κρίνει 
σκόπιμο. Ο εισαγγελέας πλημμελειοδικών, κατά την επι¬ 
βολή των ως άνω όρων, οφείλει να λαμβάνει υπόψη του 
την προσωπικότητα, καθώς και τις ατομικές, οικογενεια¬ 
κές και επαγγελματικές ανάγκες του απολυόμενου. Σε 
περίπτωση που ο τελευταίος παραβαίνει τους όρους που 
του έχουν τεθεί, ο εισαγγελέας πλημμελειοδικών δια- 
τάσσει την ανάκληση της απόλυσης. 

6. Οι διευθυντές των καταστημάτων κράτησης υποβάλ¬ 
λουν, μέσα σε πέντε ημέρες από τη δημοσίευση του παρό¬ 
ντος νόμου, στον εισαγγελέα του τόπου έκτισης της ποι¬ 
νής τους φακέλους των καταδίκων, οι οποίοι πληρούν τις 
προϋποθέσεις του παρόντος άρθρου. 

7. Απολύσεις που γίνονται, κατά τις διατάξεις του παρό¬ 
ντος, ανακοινώνονται από τους διευθυντές των καταστη¬ 
μάτων κράτησης τόσο στις αρμόδιες υπηρεσίες Ποινικού 
Μητρώου και καταχωρούνται στα οικεία δελτία των απολυ- 
θέντων, όσο και στη Διεύθυνση Αλλοδαπών του Κλάδου Α¬ 
σφάλειας του Αρχηγείου της Ελληνικής Αστυνομίας. 

8. Η υπό όρον απόλυση, κατ’ εφαρμογή των διατάξεων 
του παρόντος, δεν κωλύεται από τη μη καταβολή των δι¬ 
καστικών εξόδων και της χρηματικής ποινής που τυχόν 
επιβλήθηκε. 

9. Κάθε αμφισβήτηση ως προς την εφαρμογή των προ¬ 
ϋποθέσεων του άρθρου αυτού, λύεται από το συμβούλιο 
πλημμελειοδικών του τόπου έκτισης της ποινής, προκει- 
μένου δε για ανηλίκους από το τριμελές δικαστήριο α¬ 
νηλίκων του τόπου έκτισης. 

10. Οι διατάξεις του άρθρου αυτού εφαρμόζονται και 
στους καταδίκους που αποκτούν τις προϋποθέσεις των 
παραγράφων 1 και 2: α) μετά τη δημοσίευση του παρό¬ 
ντος νόμου και σε χρονικό διάστημα μέχρι δέκα (10) μή¬ 
νες και β) μετά τη δημοσίευση του παρόντος νόμου μετά 
από άσκηση ενδίκου μέσου και εφόσον η έκτιση της ποι¬ 
νής τους έχει αρχίσει κατά τη δημοσίευση του παρό¬ 
ντος. 

Αρθρο 2 

Παραγραφή και μη εκτέλεση ποινών υπό όρο 

1. Ποινές διάρκειας μέχρι έξι μηνών που έχουν επιβλη¬ 
θεί με αποφάσεις, οι οποίες έχουν εκδοθεί μέχρι τη δη¬ 
μοσίευση του παρόντος νόμου, εφόσον οι αποφάσεις 
δεν έχουν καταστεί αμετάκλητες και οι ποινές αυτές δεν 
έχουν εκτιθεί με οποιονδήποτε τρόπο μέχρι τη δημοσί¬ 
ευση του παρόντος νόμου, παραγράφονται και δεν εκτε- 
λούνται, υπό τον όρο ότι ο καταδικασθείς δεν θα τελέσει 
μέσα σε δύο έτη από τη δημοσίευση του νόμου αυτού 
νέα από δόλο αξιόποινη πράξη, για την οποία θα καταδι¬ 
καστεί αμετάκλητα οποτεδήποτε σε ποινή στερητική της 
ελευθερίας ανώτερη των έξι μηνών. Σε περίπτωση νέας 
καταδίκης ο καταδικασθείς εκτίει αθροιστικά, μετά την έ- 
κτιση της νέας ποινής και τη μη εκτιθείσα, και δεν υπο¬ 
λογίζεται στο χρόνο παραγραφής της μη εκτιθείσας ποι¬ 
νής, ο διανυθείς χρόνος από τη δημοσίευση του νόμου 
αυτού μέχρι την αμετάκλητη καταδίκη για τη νέα πράξη. 

2. Οι μη εκτελεσθείσες κατά την παράγραφο 1 αποφά¬ 
σεις τίθενται στο αρχείο με πράξη του αρμόδιου εισαγ¬ 
γελέα ή δημόσιου κατηγόρου. 

3. Εξαιρούνται των άνω ρυθμίσεων αποφάσεις που α¬ 
φορούν παραβάσεις των άρθρων 235, 236, 237, 242, 
256, 258, 259 και 390 του Ποινικού Κώδικα. 

Αρθρο 3 

Μετατροπή ποινών φυλάκισης σε χρηματική 

1. Ποινές φυλάκισης που δεν έχουν εκτελεσθεί ούτε 
μετατραπεί μέχρι τη δημοσίευση του παρόντος νόμου 
και έχουν επιβληθεί για πλημμελήματα, με αποφάσεις οι 
οποίες κατέστησαν αμετάκλητες πριν από τη δημοσίευ¬ 
ση του νόμου, μετατρέπονται σε χρηματικές, ύστερα α¬ 
πό αίτηση του καταδικασθέντος που υποβάλλεται αυτο¬ 
προσώπως ή με πληρεξούσιο στον αρμόδιο για την εκτέ¬ 
λεση των ποινών εισαγγελέα, μέσα σε αποκλειστική 
προθεσμία έξι μηνών από τη δημοσίευση του νόμου αυ¬ 
τού. Η μετατροπή αποκλείεται, αν η ποινή φυλάκισης έ¬ 
χει περιληφθεί ή μπορεί να περιληφθεί σε συνολική ποι¬ 
νή κάθειρξης που εξακολουθεί να ισχύει. 

2. Για τη μετατροπή της ποινής αποφασίζει αμετάκλη¬ 
τα το δικαστήριο που εξέδωσε την καταδικαστική από¬ 
φαση, ύστερα από κλήτευση του αιτούντος. Ο αϊτών 
μπορεί να παραιτηθεί από την κλήτευση, καθώς και να 
εκπροσωπηθεί από συνήγορο, εφόσον προβεί σε σχετι¬ 


κή δήλωση στην αίτησή του ή σε μεταγενέστερο έγγρα¬ 
φο προς τον εισαγγελέα ή το δικαστήριο. Κατά τη μετα¬ 
τροπή των ποινών του παρόντος άρθρου εφαρμόζονται 
οι διατάξεις των παραγράφων 4 έως 8 του άρθρου 82 
του Ποινικού Κώδικα. 

3. Μετά την υποβολή της αίτησης της παραγράφου 1, 
δεν επιτρέπεται η άσκηση από τον καταδικασθέντα οποι¬ 
οσδήποτε τακτικού ή έκτακτου ένδικου μέσου κατά της 
απόφασης που επέβαλε την κατά τα άνω ποινή ή η άσκη¬ 
ση αίτησης ακύρωσης της διαδικασίας ή της απόφασης. 
Αν ασκηθεί τέτοιο ένδικο μέσο ή βοήθημα, κηρύσσεται 
τούτο απαράδεκτο σύμφωνα με το άρθρο 476 παρ. 1 του 
Κώδικα Ποινικής Δικονομίας. 

Άρθρο 4 

Παραγραφή και παύση ποινικής δίωξης 

1. Παραγράφεται το αξιόποινο και παύει η δίωξη των 
ακόλουθων αξιόποινων πράξεων, που έχουν τελεσθεί 
μέχρι 31.12.2011: α) των πταισμάτων και β) των πλημμε¬ 
λημάτων, κατά των οποίων ο νόμος απειλεί ποινή φυλά¬ 
κισης μέχρι ένα έτος ή χρηματική ποινή ή και τις δύο ποι¬ 
νές. Στην περίπτωση των πλημμελημάτων, εάν ο υπαί¬ 
τιος υποπέσει μέσα σε ένα έτος από τη δημοσίευση του 
νόμου σε νέα από δόλο αξιόποινη πράξη κακουργήματος 
ή πλημμελήματος και καταδικαστεί αμετάκλητα οποτε¬ 
δήποτε σε ποινή στερητική της ελευθερίας ανώτερη των 
έξι μηνών, συνεχίζεται η κατ’ αυτού παυθείσα ποινική 
δίωξη και δεν υπολογίζεται στο χρόνο παραγραφής του 
αξιόποινου της πρώτης πράξης ο διανυθείς χρόνος από 
την παύση της δίωξης μέχρι την αμετάκλητη καταδίκη 
για τη νέα πράξη. 

2. Οι δικογραφίες που αφορούν αξιόποινες πράξεις 
της προηγούμενης παραγράφου, τίθενται στο αρχείο με 
πράξη του αρμόδιου εισαγγελέα ή δημόσιου κατηγόρου. 
Για την τύχη των πειστηρίων αποφαίνονται με αιτιολογη¬ 
μένη διάταξη, επί πλημμελημάτων ο αρμόδιος εισαγγε¬ 
λέας και επί πταισμάτων ο αρμόδιος πταισματοδίκης. 

3. Οι αστικές αξιώσεις που τυχόν απορρέουν από τις 
αξιόποινες πράξεις της παραγράφου 1 δεν θίγονται με ο- 
ποιονδήποτε τρόπο. 

4. Η παραγραφή του αξιόποινου και η παύση της ποινι¬ 
κής δίωξης κατά την παράγραφο 1, δεν ισχύει για τις πα¬ 
ραβάσεις: α) του άρθρου 358 του Ποινικού Κώδικα, β) 
του ν. 690/1945, γ) του άρθρου 28 του ν. 3996/2011 και 
δ) των νόμων 703/1977 και 3959/2011. 

Άρθρο 5 

Υπερωριακή απασχόληση υπαλλήλων 
σωφρονιστικών καταστημάτων 

Ο αριθμός των ωρών νυχτερινής απασχόλησης εργα¬ 
σίμων ημερών και νυχτερινής και ημερήσιας απασχόλη¬ 
σης κατά τις Κυριακές και εξαιρέσιμες ημέρες προς συ¬ 
μπλήρωση της υποχρεωτικής εβδομαδιαίας εργασίας και 
καθ’ υπέρβαση της εβδομαδιαίας υποχρεωτικής εργα¬ 
σίας, καθώς και της κατανομής αυτών, για το προσωπικό 
των καταστημάτων κράτησης αρμοδιότητας του Υπουρ¬ 
γείου Δικαιοσύνης, Διαφάνειας και Ανθρωπίνων Δικαιω¬ 
μάτων, κατά το χρονικό διάστημα από 1.9.2011 έως την 
έναρξη ισχύος της αριθ. 2/85366/00222/2011 κ.υ.α. των 
Υπουργών Οικονομικών και Δικαιοσύνης, Διαφάνειας και 
Ανθρωπίνων Δικαιωμάτων, δύναται να καθορισθεί ανα¬ 
δρομικά με κοινή απόφασή τους. 

Άρθρο 6 

Ρυθμίσεις για την ΚΕΜ 

1. Η παρ. 1 του άρθρου 9 του ν. 2776/1999 (Α'291), ό¬ 
πως τροποποιήθηκε με το άρθρο 18 παρ. 1 του ν. 3849/ 
2010 (Α' 80) αντικαθίσταται ως εξής: 

«1. Στο Υπουργείο Δικαιοσύνης, Διαφάνειας και Αν¬ 
θρωπίνων Δικαιωμάτων συνιστάται Κεντρική Επιτροπή 
Μεταγωγών (ΚΕΜ). Η Επιτροπή αυτή συγκροτείται με α¬ 
πόφαση του Υπουργού, είναι τριμελής και αποτελείται α¬ 
πό τον Γενικό Γραμματέα Αντεγκληματικής Πολιτικής 
του Υπουργείου, ως πρόεδρο, τον επόπτη του συγκροτή¬ 
ματος Φυλακών Κορυδαλλού αντεισαγγελέα εφετών ή 
τον αναπληρωτή του και τον πρόεδρο του Κεντρικού Ε¬ 
πιστημονικού Συμβουλίου Φυλακών (ΚΕΣΦ) ή τον νόμιμο 
αναπληρωτή του ή άλλο μέλος του, που ορίζεται με από¬ 
φαση του ανωτέρω Υπουργού, ως μέλη. 

Ο Γενικός Γραμματέας, αν κωλύεται ή απουσιάζει, α¬ 
ναπληρώνεται από τον προϊστάμενο της Γενικής Διεύ¬ 
θυνσης Σωφρονιστικής Πολιτικής και στην περίπτωση 
αυτή προεδρεύει ο εισαγγελικός λειτουργός. Η Επιτρο¬ 
πή συνεδριάζει δύο φορές το μήνα τουλάχιστον. Με α¬ 
πόφαση του Υπουργού Δικαιοσύνης, Διαφάνειας και Αν¬ 
θρωπίνων Δικαιωμάτων ύστερα από πρόταση του ΚΕΣΦ, 
καθορίζονται ειδικότερα ζητήματα λειτουργίας της 
ΚΕΜ.» 

2. Η παρ. 3 του άρθρου 9 του ν. 2776/1999 (Α' 291), 
όπως τροποποιήθηκε με το άρθρο 18 παρ. 2 του 
ν. 3849/2010 (Α' 80), αντικαθίσταται ως εξής: 

«3. Ο Υπουργός Δικαιοσύνης, Διαφάνειας και Ανθρω¬ 
πίνων Δικαιωμάτων μπορεί να παραγγέλλει ή να απαγο¬ 
ρεύει τη μεταγωγή κρατουμένου για λόγους που συνδέ¬ 
ονται με την ασφάλεια της χώρας ή τη δημόσια τάξη. Σε 
περίπτωση κατεπείγοντος ή όταν απειλείται διασάλευση 
της τάξης και της ασφάλειας του καταστήματος, η μετα¬ 
γωγή ή η μη μεταγωγή διατάσσεται από τον Γενικό Γραμ¬ 
ματέα Αντεγκληματικής Πολιτικής του Υπουργείου Δι¬ 
καιοσύνης, Διαφάνειας και Ανθρωπίνων Δικαιωμάτων, το 
ζήτημα όμως εισάγεται το ταχύτερο δυνατόν στην Κε¬ 
ντρική Επιτροπή Μεταγωγών, που αποφασίζει σχετικά.» 

3. Το άρθρο 1 του ν. 3090/2002 (Α' 329 ) όπως τροπο¬ 
ποιήθηκε με το άρθρο 19 του ν. 3849/2010 (Α' 80), αντι¬ 
καθίσταται ως εξής: 

«Συνιστάται στο Υπουργείο Δικαιοσύνης, Διαφάνειας 
και Ανθρωπίνων Δικαιωμάτων ειδική υπηρεσία, υπαγόμε¬ 
νη απευθείας στον Γενικό Γραμματέα Αντεγκληματικής 
Πολιτικής του ίδιου Υπουργείου, με την ονομασία "Σώμα 
Επιθεώρησης και Ελέγχου Καταστημάτων Κράτησης”.» 

Άρθρο 7 

Ρυθμίσεις για το Ταμείο Χρηματοδοτήσεως 
Δικαστικών Κτιρίων (ΤΑ.Χ.ΔΙ.Κ) 

1. Το δεύτερο εδάφιο της περίπτωσης δ' της πρώτης 
παραγράφου του άρθρου 2 του ν.δ. 1017/1971 «Περί συ- 
στάσεως Ταμείου Χρηματοδοτήσεως Δικαστικών Κτι¬ 
ρίων» (Α' 209), αντικαθίσταται ως εξής: 

«χρηματοδότηση για την εκτύπωση εντύπων, την προ¬ 
μήθεια υλικού για την εκτέλεση κάθε είδους μηχανογρα¬ 
φικών εργασιών και προγραμμάτων πληροφορικής για 
τις δικαστικές και άλλες υπηρεσίες, καθώς και για την 
μαγνητοφώνηση και απομαγνητοφώνηση των πρακτικών 
των δικαστηρίων, ως και τα νομικά πρόσωπα δημοσίου ή 
ιδιωτικού δικαίου αρμοδιότητας Υπουργείου Δικαιοσύ¬ 
νης, Διαφάνειας και Ανθρωπίνων Δικαιωμάτων». 


2. Το πρώτο εδάφιο της περίπτωσης ε' της πρώτης πα¬ 
ραγράφου του άρθρου 2 του ν.δ. 1017/1971 «Περί συ- 
στάσεως Ταμείου Χρηματοδοτήσεως Δικαστικών Κτι¬ 
ρίων» (Α' 209), αντικαθίσταται ως εξής: 

«για την αντιμετώπιση των δαπανών μεταστέγασης 
των δικαστικών υπηρεσιών, μεταφοράς υλικού των δικα¬ 
στικών υπηρεσιών, των δαπανών ανάθεσης σε ιδιώτες 
του έργου καθαριότητας, των μέτρων φύλαξης και α¬ 
σφάλειας των δικαστικών κτιρίων και για την αποκομιδή 
των βοθρολυμάτων των κτιρίων των δικαστικών υπηρε¬ 
σιών και φυλακών, καθώς και το βιολογικό καθαρισμό 
των λυμάτων αυτών». 

3. Η περίπτωση ιστ’ της πρώτης παραγράφου του άρ¬ 
θρου 2 του ν.δ. 1017/1971 «Περί συστάσεως Ταμείου 
Χρηματοδοτήσεως Δικαστικών Κτιρίων» (Α' 209), αντικα¬ 
θίσταται ως εξής: 

«ιστ) για την αντιμετώπιση άμεσων και πιεστικών ανα¬ 
γκών των καταστημάτων κράτησης των εταιριών προ¬ 
στασίας ανηλίκων και του Ιδρύματος αγωγής ανηλίκων 
αρρένων Βόλου σχετικά με την προμήθεια φαρμάκων και 
λοιπού υγειονομικού υλικού πετρελαίου κίνησης και θέρ¬ 
μανσης, καθώς και την αρτοτροφοδοσία, όπως επίσης 
και για την αντιμετώπιση με τη μορφή της επιχορήγησης 
στο νομικό πρόσωπο ιδιωτικού δικαίου μη κερδοσκοπι¬ 
κού χαρακτήρα με την επωνυμία «Επάνοδος» των δαπα¬ 
νών στέγασης, σίτισης, ημερήσιας οικονομικής αρωγής 
και μετακινήσεων των αποφυλακισθέντων. Το ποσό της 
πληρωμής της σχετικής δαπάνης δεν μπορεί να υπερβαί¬ 
νει ετησίως το ανώτατο όριο ποσού που ορίζεται με κοι¬ 
νή υπουργική απόφαση των Υπουργών Δικαιοσύνης, 
Διαφάνειας και Ανθρωπίνων Δικαιωμάτων και Οικονομι¬ 
κών.» 

4. Στην πρώτη παράγραφο του άρθρου 2 του ν.δ. 
1017/1971 «Περί συστάσεως Ταμείου Χρηματοδοτήσεως 
Δικαστικών Κτιρίων» (Α' 209) προστίθεται περίπτωση ιζ' 
ως εξής: 

«ιζ) για τις αμοιβές των δικηγόρων και άλλων προσώ¬ 
πων που προσφέρουν υπηρεσίες στο πλαίσιο του συστή¬ 
ματος νομικής βοήθειας». 

5. Το άρθρο 13 του ν. 3226/2004 «Παροχή νομικής 
βοήθειας σε πολίτες χαμηλού εισοδήματος και άλλες 
διατάξεις» (Α' 24), αντικαθίσταται ως εξής: 

«Εγγράφεται κατ' έτος ειδική πίστωση στον προϋπο¬ 
λογισμό του Ταμείου Χρηματοδοτήσεως Δικαστικών Κτι¬ 
ρίων για την κάλυψη της αποζημίωσης των δικηγόρων 
και άλλων προσώπων που προσφέρουν υπηρεσίες στο 
πλαίσιο του συστήματος νομικής βοήθειας.» 

6. Η πρώτη παράγραφος του άρθρου 4 του ν.δ. 
1017/1971 (Α' 209) αντικαθίσταται ως εξής: 

1. «Το Ταμείο διοικείται από εννεαμελές διοικητικό 
συμβούλιο το οποίο αποτελείται από: 

α) τον Γενικό Γραμματέα του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, ως Πρόεδρο 

β) έναν σύμβουλο του Νομικού Συμβουλίου του Κρά¬ 
τους, που υποδεικνύεται από τον οικείο Πρόεδρο, ως Α¬ 
ντιπρόεδρο 

γ) τον Γενικό Γραμματέα του Διοικητικού Συμβουλίου 
του Ταμείου, ο οποίος είναι πρόσωπο με αναγνωρισμένο 
κύρος και εμπειρία στη Δημόσια Διοίκηση. Ο Γενικός 
Γραμματέας του Διοικητικού Συμβουλίου του Ταμείου εί¬ 
ναι πλήρους απασχόλησης 

δ) έναν γενικό διευθυντή ή Προϊστάμενο Διεύθυνσης 
του Υπουργείου Οικονομικών (Γ.Λ.Κ.), ο οποίος υποδει¬ 
κνύεται από τον οικείο Υπουργό 

ε) έναν υπάλληλο της Κεντρικής Υπηρεσίας του Υ¬ 
πουργείου Δικαιοσύνης, Διαφάνειας και Ανθρωπίνων Δι¬ 
καιωμάτων που είναι τουλάχιστον Προϊστάμενος Διευ- 
θύνσεως, αναπληρούμενος από Προϊστάμενο άλλης Δι- 
ευθύνσεως, ή ένα υπηρεσιακό στέλεχος εποπτευόμενου 
από το Υπουργείο Δικαιοσύνης φορέα 

στ) τέσσερα (4) μέλη αναγνωρισμένου κύρους και ε¬ 
μπειρίας, εκ των οποίων τρεις (3) είναι Δικηγόροι παρ’ Α- 
ρείω Πάγω ένας δε από αυτούς από τον Δικηγορικό Σύλ¬ 
λογο Αθηνών.» 

7. Το δεύτερο εδάφιο του άρθρου 5 του ν.δ.1017/1971 
(Α' 209) αντικαθίσταται ως εξής: 

«Το Διοικητικό Συμβούλιο μπορεί με απόφασή του να 
αναθέτει την άσκηση ορισμένων αρμοδιοτήτων του στον 
πρόεδρο, στον γενικό γραμματέα ή σε άλλο μέλος του ή 
σε δικαστικούς λειτουργούς ή σε προϊσταμένους υπηρε¬ 
σιών αρμοδιότητας Υπουργείου Δικαιοσύνης, Διαφάνει¬ 
ας και Ανθρωπίνων Δικαιωμάτων ή και να εξουσιοδοτεί 
αυτούς προς ενέργεια ορισμένων πράξεων.» 

8. Το άρθρο 6 του ν.δ. 1017/1971 (Α' 209) αντικαθί¬ 
σταται ως εξής: 

«Αρμοδιότητες Προέδρου Διοικητικού Συμβουλίου 

Ο Πρόεδρος του Διοικητικού Συμβουλίου εκπροσωπεί 
το Ταμείο ενώπιον πάσης Δικαστικής, Διοικητικής ή άλ¬ 
λης Αρχής, διορίζει τους πληρεξουσίους δικηγόρους του 
Ταμείου, συγκαλεί το Διοικητικό Συμβούλιο, καθορίζει 
την ημερήσια διάταξη, διευθύνει τις συνεδριάσεις και κα¬ 
τευθύνει τις εργασίες του, παρακολουθεί την εφαρμογή 
των αποφάσεων του Διοικητικού Συμβουλίου και ασκεί 
τις αρμοδιότητες του Διοικητικού Συμβουλίου που του 
μεταβιβάζονται από αυτό. 

Αν ο Πρόεδρος του Δ.Σ. απουσιάζει ή κωλύεται, ανα¬ 
πληρώνεται από τον Αντιπρόεδρο αυτού και αν και αυτός 
απουσιάζει ή κωλύεται, από μέλος του Διοικητικού Συμ¬ 
βουλίου που ορίζεται από αυτό.» 

9. Στο άρθρο 6 του ν.δ. 1017/1971 (Α'209) προστίθε¬ 
ται άρθρο 6Α ως εξής: 

«Άρθρο 6 Α 

Αρμοδιότητες Γενικού Γραμματέα 

1) Ο Γενικός Γραμματέας του Διοικητικού Συμβουλίου 
του Ταμείου προίσταται του προσωπικού του Ταμείου, δι¬ 
ευθύνει το έργο των υπηρεσιών του, έχει την ευθύνη για 
την εύρυθμη λειτουργία του, υπογράφει τις νομίμως εκ- 
διδόμενες εντολές πληρωμής και υπογράφει κάθε έγ¬ 
γραφο του Ταμείου. 

2) Ο Γενικός Γραμματέας του Διοικητικού Συμβουλίου 
του Ταμείου, με απόφασή του μπορεί να εξουσιοδοτεί 
τον Διευθυντή του Ταμείου να υπογράφει, κατά περίπτω¬ 
ση «με εντολή Γενικού Γραμματέα» όλες τις αποφάσεις, 
έγγραφα, εντολές ή άλλες πράξεις, που αφορούν στις 
αρμοδιότητες του Γενικού Γραμματέα, Επίσης, μπορεί να 
μεταβιβάζει στον Διευθυντή του Ταμείου την αρμοδιότη¬ 
τα υπογραφής των χρηματικών ενταλμάτων πληρωμής ή 


άλλων τίτλων πληρωμής του Ταμείου, μέχρις ορισμένου 
ποσού το ύψος του οποίου καθορίζεται με την ίδια από¬ 
φαση. 

3) Αν εκλείψει, απουσιάζει ή κωλύεται ο Γενικός Γραμ¬ 
ματέας αναπληρώνεται από μέλος του Διοικητικού Συμ¬ 
βουλίου το οποίο ορίζεται από τον ίδιο. 

4) Με απόφαση των Υπουργών Οικονομικών, Διοικητι¬ 
κής Μεταρρύθμισης και Ηλεκτρονικής Διακυβέρνησης 
και Δικαιοσύνης, Διαφάνειας και Ανθρωπίνων Δικαιωμά¬ 
των καθορίζονται οι αποδοχές του Γενικού Γραμματέα, 
καθώς και οι αποζημιώσεις των λοιπών μελών του Διοι¬ 
κητικού Συμβουλίου του Ταμείου.» 

10. Οι υποπεριπτώσεις α' έως και ζ' της πρώτης πα¬ 
ραγράφου του άρθρου 10 του ν.δ. 1017/1971 (Α' 209) α¬ 
ντικαθίστανται ως εξής: 

« α) Ευρώ 3 για κάθε παράσταση δικηγόρου στο Πρω¬ 
τοδικείο ή οποιαδήποτε Πολιτική ή Δικαστική Αρχή ή Δι¬ 
οικητικό Δικαστήριο, για κάθε υπόθεση πολιτική ή ποινι¬ 
κή ή δικαστική και σε κάθε αγωγή, παρέμβαση και σε όλα 
τα εισαγωγικά της δίκης δικόγραφα ενδίκων μέσων, αι¬ 
τήσεις ή προσφυγές στα ίδια Δικαστήρια και Αρχές. 

β) Ευρώ 5 για τις ίδιες ανάγκες στο Εφετείο, Κακουρ- 
γιοδικείο, Διοικητικά Δικαστήρια, όταν δικάζουν κατ' έ¬ 
φεση ή οποιοσδήποτε δικαστικής παρ' εφέτες Αρχής. 

γ) Ευρώ 15 για τις ίδιες πράξεις στο Συμβούλιο της Ε¬ 
πικράτειας ή τον Αρειο Πάγο ή το Ελεγκτικό Συνέδριο. 

δ) Ευρώ 3 για τις αυτές πράξεις στο Ειρηνοδικείο ή 
Πταισματοδικείο ή παρ' αυτά δικαστικής αρχής. 

ε) Ευρώ 3 σε κάθε μήνυση ή αίτηση που υποβάλλεται 
στον Εισαγγελέα ή στον Δημόσιο Κατήγορο και σε κάθε 
ανακριτικό υπάλληλο, καθώς και σε κάθε αίτηση ή υπό¬ 
μνημα κάθε τύπου, που υποβάλλεται σε οποιαδήποτε Υ¬ 
πηρεσία αρμοδιότητας Υπουργείου Δικαιοσύνης, Δικη¬ 
γορικούς ή Συμβολαιογραφικούς Συλλόγους ή Συλλό¬ 
γους Δικαστικών Επιμελητών, πλην των αιτήσεων για έκ¬ 
δοση πιστοποιητικών Ποινικού Μητρώου. 

στ) Ευρώ 0,5 για τη σύνταξη συμβολαιογραφικής πρά¬ 
ξης για την οποία καταβάλλονται πάγια τέλη. Ευρώ 3 σε 
κάθε φύσεως συμβολαιογραφικές πράξεις για τις οποίες 
καταβάλλονται αναλογικά τέλη και Ευρώ 0,5 για την έκ¬ 
δοση κάθε αντιγράφου ή αποσπάσματος αυτών. 

ζ) Ευρώ 2 για κάθε αντίγραφο ή πιστοποιητικό που εκ- 
δίδεται από οποιαδήποτε δικαστική Αρχή, νομικό πρόσω¬ 
πο δημοσίου δικαίου αρμοδιότητας του Υπουργείου Δι¬ 
καιοσύνης, Δικηγορικούς Συλλόγους, Συμβολαιογραφι¬ 
κούς Συλλόγους και Συλλόγους Δικαστικών Επιμελητών, 
πλην των πιστοποιητικών Ποινικού Μητρώου.» 

11. Το πρώτο εδάφιο της παραγράφου 2 του άρθρου 4 
του ν.δ. 1017/1971 (Α' 209) αντικαθίσταται ως εξής: 

«2. Με απόφαση του Υπουργού Δικαιοσύνης, Διαφά¬ 
νειας και Ανθρωπίνων Δικαιωμάτων, που εκδίδεται μέσα 
σε τρεις (3) μήνες από τη δημοσίευση του παρόντος, και 
η οποία δημοσιεύεται στην Εφημερίδα της Κυβερνήσε- 
ως, ορίζονται για τριετή θητεία τα μέλη του Διοικητικού 
Συμβουλίου και οι αναπληρωτές τους.» 

Άρθρο 8 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 
Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του 
ως νόμου του Κράτους. 


ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


Αθήνα, 13 Φεβρουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΔΗΜΗΤΡΙΟΣ ΡΕΠΠΑΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Θεωρήθηκε καί τέθηκε η Μεγάλη Σφραγίδα του Κράτους. 


Αθήνα, 13 Φεβρουάριου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.90 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ33ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 100025 1302 1 20008* - 























































































